γνωμη του κοινου των περι τον διονυ[σον τεχ]νιτων [τω]ν εν ιωνιαι [κ]α[ι] ελλησποντωι και των περι τον καθηγημονα δι[ονυ]σον επειδη ιασεις φιλοι και οικειο[ι κ]α[ι] ευ[εργε]ται υπαρχοντες και [την προυπαρχουσαν ευνοιαν και] φιλιαν ε[-] [τηρ]ουντες την προς του[ς τεχνιτας -]ον κα[-]νεδημον [τηρ]ουντες δε και τα δεδο[μενα τιμια τωι κ]οινωι των περι τον διονυσον τεχνιτων υπο [των ελλη]νων κατα τας [μαντειας και υπο ρωμ]αιων των κοινων [ευ]ε[ρ]γ[ε]των κα[ι] σωτηρων εν τε τοις προτερον χρονοις [πασ]αν σπουδην και φιλοτιμιαν [δειξαντες] περι της των αγωνων ερ[-] την αιρεσιν εχοντες [-] τ[- σπουδην κ]αι εκτενειαν εν δε τωι ν[υν καιρωι] ακ[- θεω]ρηματα καλ[-]αιρ[-] αγ[αθηι τ]υχηι δεδοχθαι [τωι] κοινωι [των περι τ]ον διονυσον τεχνιτων ινα [-]ιοισ[-]υ[-] σωτηριας τ[- νεμειν τ]ωι διονυσωι και ιασευσιν εις τους [συντελουμεν]ους παρ αυτοις τωι διονυσωι αγων[ας εκ] των ενγεγραμμενων τεχνιτων και μετεχοντων της [η]με[τ]ερ[ας συνοδ]ου φιλιας υπαρχουσης ημιν εκ παλαιων χρονων αυλητας δυο τραγωδους δυο κωμωδους δυο κιθαρωδον κιθαριστην οπως αγωσιν τωι θεωι τους [χ]ορους κατα τας πατριους αυτων διαγραφας προσνειμαι δε τουτων και τας υπηρεσιας α[-]νωνεινεδ[-] τους δε νεμηθεντας παντας επιτελεσαι τους των διονυσιων αγωνας εν τοις ωρισμενοις καιροις παντα παρασχοντας ακολουθως τοις ιασεων νομοις ος δε των νεμηθεντων υπο του πληθους μη παραγενηται εις ιασον η μη [επιτε]λ[ε]σηι τους αγωνας αποτεισατω τωι κοινωι των περι τον διονυσον τεχνιτων αντιοχ[ει]ας δραχμας χιλιας ιερας απαραιτητους του θεου εαν μη τις δι ασθενειαν η δια χειμωνα αδυνατος γενηται τουτωι δε εστω παραιτησις της ζημιας απολογισαμενωι επι του πληθους και εμφανεις τας δειξεις εισενεγκαμενωι και απολυθεντι ψηφωι κατα τον νομον ινα δε και ιασεις επιγεινωσκωσιν την του πληθους ημων σπουδην και ην εχομεν προς τους φιλους εκτενειαν εν τοις αναγκαιοτατοις καιροις ελεσθαι πρεσβευτας οιτινες αφικομενοι εις ιασον και αναδοντες τοδε το ψηφισμα τοις προσταταις και επελθοντες επι την βουλην και τον δημον και εμφανισαντες περι των εψηφισμενων τιμων αυτοις και ανανεωσαμενοι τα δια προγονων υπαρχοντα προς αλληλους φιλανθρωπα παρακαλεσουσιν ιασεις διαφυλασσειν την προς το κοινον των περι τον διονυσον τεχνιτων οικειοτειτα συναυξοντας την φιλιαν ακολουθως τηι δια προγονων υπαρχουσηι ευνοιαι πρεσβευται ειρεθησαν πλουτιαδης κιθαρωδος λυσιμαχος ποιητης τραγωδιων νικοστρατος συναγωνιστης τραγικος οιδε ενεμηθησαν συν ταις υπηρεσιαις αυληται τιμοκλης φαιτας τραγωδοι ποσειδωνιος σωσιπατρος κωμωδοι αγαθαρχος μοιριας κιθαρωιδος ζηνοθεος κιθαριστης απολλωνιος σαμιος επι στεφανηφορου απολλωνος του τριτου μετα μενητα τυρταιου απατουριωνος εκτη εκυρωθη.
IIasos 152